Diari Oficial de la Generalitat Valenciana


Sumari del DOGV 5078, del 25-08-2005 (2005/9727)

Informació pública de l'alternativa tècnica d'un programa d'actuació integrada, projecte d'urbanització amb els seus annexos de mitjana tensió.
-----------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9727


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'alternativa tècnica d'un programa d'actuació integrada, projecte d'urbanització amb els seus annexos de mitjana tensió. [2005/Q9727]
  
Jo, Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que, Mónica Vicenta Segarra Cruañes, major d'edat, casada, veïna de Xàbia, amb domicili al carrer de la Ronda Sud, número 87, amb el document nacional d'identitat i el número d'identificació fiscal 60093977Z, en representació de l'Agrupació d'Interés Urbanístic La Bardissa 2-a, amb domicili a Xàbia, carrer de la Ronda Sud, número 87, m'ha requerit per a la protocol·lització de l'alternativa tècnica d'un programa d'actuació integrada, projecte d'urbanització amb els seus annexos de mitjana tensió, centre de transformació, baixa tensió i enllumenat públic, així com l'estudi de seguretat i salut, a fi d'aconseguir l'adjudicació preferent de les obres d'urbanització d'este àmbit. També hi acompanya projecte de reparcel·lació voluntària amb el seu corresponent estudi de detall. També hi adjunta l'escriptura de constitució de l'agrupació d'interés urbanístic sobre este àmbit i els seus estatuts, a l'àmbit de la unitat d'execució Arenal 2-a, segons el Pla General d'Ordenació Urbana de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I mitjançant este edicte, es fa constar:
  
1. Objecte i característiques essencials de l'alternativa tècnica:
  
Programa que té com a objecte el desenvolupament de l'àmbit de la unitat d'execució Arenal 2-a, a la zona de la Bardissa, de 21.745,62 metres quadrats de superfície bruta, acompanyada del corresponent projecte d'urbanització amb els seus annexos de mitjana tensió, centre de transformació, baixa tensió i enllumenat públic, així com l'estudi de seguretat i salut, a fi d'aconseguir l'adjudicació preferent de les obres d'urbanització d'este àmbit. També s'hi acompanya el projecte de reparcel·lació voluntària amb el seu corresponent estudi de detall. També s'hi adjunta l'escriptura de constitució de l'agrupació d'interés urbanístic sobre este àmbit i els seus estatuts.
  
2. La notaria on estan dipositats els documents està situada a Xàbia, carrer de l'Historiador Chabàs, número 1, 1r.
  
3. Els exemplars dipositats a l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada, projecte d'urbanització amb annexos de baixa tensió, mitjana tensió, centre de transformació i adjudicació preferent i estudi de seguretat i salut, projecte de reparcel·lació i estudi de detall de l'àmbit de la unitat d'execució Arenal 2-a, i també contenen l'escriptura de constitució de l'agrupació d'interés urbanístic i els estatuts d'esta agrupació.
  
4. L'advertiment que dins del termini de 20 dies, comptadors des de la publicació de darrer anunci, qualsevol persona podrà comparéixer a la notaria a fi d'obtindre una còpia de l'acta o exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant l'ajuntament, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a executar-les.
  
I perquè tinga els efectes oportuns, la lliure a Xàbia en la data de l'encapçalament.
  
Xàbia, 3 d'agost de 2005.- El notari: Antonio J. Jiménez Clar.
  
Notaria d'Antonio J. Jiménez Clar